
Către,

BIROUL PERMANENT AL
CAMEREI DEPUTAȚILOR

  

Vă înaintăm, alăturat, RAPORTUL COMUN SUPLIMENTAR asupra reexaminării Legii privind aprobarea Ordonanței de urgență a Guvernului nr. 55/2014 pentru reglementarea unor măsuri privind administrația publică locală, ca urmare a Deciziei Curții Constituționale nr. 761 din 17 decembrie 2014, publicată în Monitorul Oficial al României, Partea I, nr. 46 din 20 ianuarie 2015,  trimisă Comisiei juridice, de disciplină și imunități și Comisiei pentru administrație publică și amenajarea teritoriului cu adresa nr. PLx. 392/2014/2015 din 2 februarie 2015 şi înregistrată cu nr.4c-11/875 din  23 februarie 2015, respectiv cu nr. 4c-6/50 din 23 februarie 2015.
     În raport cu obiectul şi conţinutul său, proiectul de lege face parte din categoria legilor organice.
                      VICEPREŞEDINTE,                            VICEPREŞEDINTE,

        

  Nicolae Ciprian NICA                           Laurențiu NISTOR                          

 RAPORT  COMUN SUPLIMENTAR
asupra reexaminării  Legii privind aprobarea Ordonanței de urgență a Guvernului nr. 55/2014 
pentru reglementarea unor măsuri privind administrația publică locală

  În conformitate cu prevederile art. 134 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu reexaminarea Legii privind aprobarea Ordonanței de urgență a Guvernului nr. 55/2014 pentru reglementarea unor măsuri privind administrația publică locală, ca urmare a Deciziei Curții Constituționale nr. 761 din 17 decembrie 2014, publicată în Monitorul Oficial al României, Partea I, nr. 46 din 20 ianuarie 2015, trimisă cu adresa nr.PLx 392 din 2 februarie 2015 şi înregistrată nr.4c-11/61 din 3 februarie 2015, respectiv cu nr. 4c-6/6/ din 3 februarie 2015.

 Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este primă Cameră sesizată.

Legea a fost adoptată de Senat, în calitate de Cameră decizională la data de 9 decembrie 2014.
La data de 11 decembrie 2014 a fost formulată o sesizare de neconstituționalitate de către un grup de 130 de deputați și senatori aparținând Grupurilor parlamentare ale Partidului Național Liberal și Partidului Democrat Liberal. 

Curtea Constituțională, prin Decizia nr.761 din 17 decembrie 2014 a admis obiecția de neconstituționalitate formulată și a constatat că prevederile Legii privind aprobarea Ordonanței de urgență a Guvernului nr. 55/2014 pentru reglementarea unor măsuri privind administrația publică locală sunt neconstituționale.
Curtea Constituțională a decis că Parlamentul, în baza art. 115 alin. (8) și art. 147 alin. (2) din Constituția României, republicată, urmează să reglementeze, prin legea de respingere, măsurile necesare cu privire la efectele juridice produse pe perioada de aplicare a Ordonanței de urgență a Guvernului nr. 55/2014 pentru a le pune de acord cu decizia Curții Constituționale. 

Curtea Constituţională a constatat că dispozițiile ordonanței de urgență încalcă art. 115 alin. (4) din Constituție, întrucât scopul real al ordonanței nu poate constitui o situație extraordinară;

· sunt încălcate prevederile art. 147 alin. (4) din Constituție numai în raport cu situația consilierilor locali și județeni;
· sunt încălcate prevederile art. 1 alin. (5) din Constituție;
· Curtea Constituțională a reținut faptul că, în baza art. 115 alin. (8) și art. 147 alin. (2) din Constituție, urmează să reglementeze, prin legea de respingere a ordonanței, măsurile necesare cu privire la efectele juridice produse pe perioada de aplicare a OUG nr. 55/2014 pentru a le pune de acord cu Decizia Curții Constituționale nr. 761/2014.


 Membrii Comisiei juridice, de disciplină şi imunităţi și Comisiei pentru administraţie publică şi amenajarea teritoriului au reexaminat legea în şedinţa din 17 februarie2015.


 La dezbateri au fost prezenţi 26 deputați din totalul de 26 de membri ai Comisiei juridice, de disciplină și imunități și 21 deputaţi, din totalul de 24 de membri ai Comisiei pentru administraţie publică şi amenajarea teritoriului.  


În urma dezbaterilor, membrii Comisiilor au hotărât, cu majoritate de voturi (19 voturi pentru, 12 voturi împotrivă și 3 abțineri), să propună plenului Camerei Deputaţilor adoptarea Legii supuse reexaminării cu amendamentele admise și respinse redate în anexele nr.1 și nr.2 la prezentul raport.

În ședința din data de 23 februarie 2015, Camera Deputaților a hotărât, în temeiul art. 70 din Regulamentul Camerei Deputaților, republicat, cu modificările și completările ulterioare,  retrimiterea reexaminării Legii privind aprobarea Ordonanței de urgență a Guvernului nr. 55/2014 pentru reglementarea unor măsuri privind administrația publică locală Comisiei juridice, de disciplină și imunități și Comisiei pentru administrație publică și amenajarea teritoriului în vederea unei noi examinări și depunerii unui nou raport.

Membrii Comisiei juridice, de disciplină și imunități și membrii Comisiei pentru administrație publică și amenajarea teritoriului au dezbătut proiectul de  lege în ședința comună din 24 februarie 2015.


La dezbateri au fost prezenţi 26 deputați din totalul de 26 de membri ai Comisiei juridice, de disciplină și imunități și 20 deputaţi, din totalul de 24 de membri ai Comisiei pentru administraţie publică şi amenajarea teritoriului.

  În urma dezbaterilor, membrii Comisiilor au hotărât, cu majoritate de voturi (23 voturi pentru, 14 voturi împotrivă și 2 abțineri), să propună plenului Camerei Deputaţilor adoptarea Legii supuse reexaminării cu amendamentele admise și respinse redate în anexele nr.1 și nr.2 la prezentul raport.



În raport cu obiectul şi conţinutul reglementării, proiectul de lege face parte din categoria legilor organice.






VICEPREŞEDINTE,                              VICEPREŞEDINTE,

        

                             Nicolae Ciprian NICA                               Laurențiu NISTOR                          

               



SECRETAR,                            

     SECRETAR,
              


Gabriel ANDRONACHE        


Constantin AVRAM
Sef serviciu, Ciprian Bucur












Sef serviciu, Sofia Chelaru
Consilier parlamentar, Paul Şerban












Consilier parlamentar, Nicoleta Toma
Anexa nr.1
I. Amendamente admise
	Nr. crt.
	Text adoptat inițial de Parlament
	Amendamente propuse
	Motivare

	1.
	Titlul legii:


Lege privind aprobarea Ordonanței de urgență a Guvernului nr.55/2014 pentru reglementarea unor măsuri privind administrația publică locală  
	Titlul legii:


Lege privind respingerea Ordonanței de urgență a Guvernului nr.55/2014 pentru reglementarea unor măsuri privind administrația publică locală  

Autori: Comisia juridică, de disciplină şi imunităţi și Comisia pentru administraţie publică şi amenajarea teritoriului

	Pentru  punerea de acord cu Decizia Curții Constituționale nr. 761/2014.

	2.
	
Articol unic. – Se aprobă Ordonanța de urgență a Guvernului nr. 55 din 28 august 2014 pentru reglementarea unor măsuri privind administrația publică locală, publicată în Monitorul Oficial al României, Partea I, nr. 646 din 2 septembrie 2014.
	
Art. I. - Se respinge Ordonanța de urgență a Guvernului nr. 55 din 28 august 2014 pentru reglementarea unor măsuri privind administrația publică locală, publicată în Monitorul Oficial al României, Partea I, nr. 646 din 2 septembrie 2014.

Autor: Comisia juridică, de disciplină şi imunităţi și Comisia pentru administraţie publică şi amenajarea teritoriului

	Pentru  punerea de acord cu Decizia Curții Constituționale nr. 761/2014.

	3.
	
	       Art. II. – Toate efectele juridice, politice sau de altă natură, produse ca urmare a exprimării opțiunii de către persoanele prevăzute la alineatul (1) al articolul unic din Ordonanța de urgență a Guvernului nr. 55/2014 se păstrează în integralitate.

Autor:Grupul parlamentar PSD
	


Anexa nr.2
II. Amendamente respinse
	Nr. crt.
	Text OUG nr. 55/2014
	Text adoptat inițial de Parlament
	Amendamente propuse
	Motivare
	Camera Decizională

	1.
	
	
	
După articolul 1 se introduc trei noi articole, art.2, 3 și 4, cu următorul cuprins:


Art.2. - (1) În cel mult șapte zile lucrătoare de la publicarea în Monitorul Oficial a prezentei legi, consiliile județene, respectiv consiliile locale se vor întâlni într-o ședință extraordinară pentru a lua act, prin hotărâre adoptată prin vot deschis, de încetarea mandatelor consilierului județean, respectiv local care, în temeiul Ordonanței de Urgență nr. 55/2005, a optat pentru apartenența la un alt partid politic decât cel al cărui membru era la data la care a fost ales sau care a optat pentru statutul de independent.


(2) Mandatul consilierului județean, respectiv local aflat în situația prevăzută de alineatul (1) al prezentului articol a încetat la data de 20 ianuarie 2015, dată la care a fost publicată în Monitorul Oficial decizia Curții Constituționale a României numărul 761/2014 referitoare la admiterea obiecţiei de neconstituţionalitate a dispoziţiilor Legii privind aprobarea Ordonanţei de urgenţă a Guvernului nr. 55/2014 pentru reglementarea unor măsuri privind administraţia publică locală.


(3) În 60 de zile de la data publicării prezentei legi, consiliile locale, respectiv județene, vor lua măsurile necesare recuperării sumelor de bani (indemnizații, abonamente telefonice, cheltuieli de deplasare în țară sau străinătate, etc.) achitate în perioada dintre 20 ianuarie 2015 și data emiterii hotărârii prevăzute la alineatul (1) pentru fiecare consilier al cărui mandat a încetat. 


Art.3. - (1) Mandatul primarului sau al președintelui Consiliului Județean care, în temeiul O.U.G. 55/2014, a optat pentru apartenența la un alt partid politic decât cel al cărui membru era la data la care a fost ales sau care a optat pentru statutul de independent, încetează de drept la data publicării prezentei legi în Monitorul Oficial al României.


(2) În cel mult șapte zile lucrătoare de la publicarea în Monitorul Oficial a prezentei legi, prefectul sau, în absența acestuia, subprefectul emite ordinul privind încetarea mandatelor prevăzute la alineatul (1) al prezentului articol și vacantarea funcțiilor de primar sau de președinte al Consiliului Județean.


(3) Ordinul Prefectului se comunică Guvernului României pentru organizarea alegerilor locale parțiale.


(4) Guvernul României organizează alegeri locale parțiale pentru funcțiile vacante de primar și de președinte al Consiliului Județean în termenul prevăzut de reglementările legale în vigoare.


Art.4. - (1) Fapta președintelui consiliului județean, respectiv a primarului sau a înlocuitorilor acestora de a nu convoca ședința prevăzută la art. 2 alin. 1 constituie infracțiunea de abuz în serviciu și se pedepsește conform dispozițiilor Codului Penal.


(2) Fapta consilierului județean, respectiv local de a absenta nemotivat de la ședința prevăzută la art. 2 alin. (1), de a se abține la votul în cauză sau de a se opune hotărârii prin care se ia act de încetarea mandatelor ce fac obiectul art. 2 constituie infracțiunea de abuz în serviciu și se pedepsește conform dispozițiilor Codului Penal.


(3) Fapta președintelui sau vicepreședintelui consiliului județean, a primarului sau a viceprimarului, a consilierului județean sau a consilierului local care nu ia măsurile aflate în aria sa de competență sau care se opune recuperării la termen a sumelor prevăzute la art. 2 alin. (3) constituie infracțiunea de abuz în serviciu și se pedepsește conform dispozițiilor Codului Penal.


(4) Fapta prefectului, sau, în absența acestuia, a subprefectului de a nu emite în termenul prevăzut de art. 3 alin. (1) ordinul de încetare a mandatelor ce fac obiectul articolului menționat constituie infracțiunea de abuz în serviciu și se pedepsește conform dispozițiilor Codului Penal.

Autori: Nicolescu Tudor-Cătălin, Motreanu Dan Stefan, Andronache Gabriel, Almăjanu Marin, Dobre Paul Victor, Orban Ludovic, Popa Octavian Marius, Cupsa Ioan - Grup parlamentar PNL

	
	Senatul

	2
	
	
	
Art.II. - Se interzice Guvernului de a emite ordonanțe al căror efecte pot încălca principiile constituționale ale statului de drept și deciziile Curții Constituționale

Autor: Laurențiu Nistor - deputat PSD
	In ceea ce privește efectele produse pe perioada de aplicare a Ordonanței  de urgență a Guvernului nr.55/2014, se constată că o măsură legislativă de revenire a aleșilor locali la partidele inițiale sau de sancționare a lor cu pierderea mandatelor ar arvea un caracter retroactic și este neconstituțional. Pe de altă parte, deciziile  Curții Constituționale  sunt obligatorii pentru viitor. In aceste condiții, singura măsură legislativă care se poate lua este stabilirea unor interdicții pentru Guvern de a mai emite ordonanțe prin ale căror efecte pot fi nesocotite principiile constituționale ale statului de drept și ale Curții Constituționale.

